ⴰⴳⵔⴰⵡ ⴰⵏⴰⵎⵓⵔ ⵏ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⵙⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ

ⴰⵙⵏⵎⵍ ⵏ ⵓⴳⵔⴰⵡ ⴰⵏⴰⵎⵓⵔ ⵏ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ 
ⵉⴳⴰ ⵓⴳⵔⴰⵡ ⴰⵏⴰⵎⵓⵔ ⵏ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⵙⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ  ⵜⵉⵎⵔⵙⵍⵜ ⵜⴰⵏⴰⵎⵓⵔⵜ ⵜⴰⵙⵉⵎⴰⵏⵜ ⴷⴰⵔ ⵉⵍⵍⴰ ⵓⵡⵏⴳⵉⵎ ⵓⴳⴳⵉⴷ ⴷ ⵜⵙⵉⵎⴰⵏⵜ ⵜⴰⵥⵕⴼⴰⵏⵜ ⴷ ⵜⵎⵙⵙⵓⴳⵓⵔⵜ. ⵉⵜⵜⵓⵙⵔⴰⵙ ⵙ ⵓⵎⵙⴰⵙⴰ ⴷ ⵓⵎⴰⴳⵔⴰⴷ 36 ⵏ ⵓⴷⵓⵙⵜⵓⵔ.  ⴷⴼⴼⵉⵔ ⵏ ⵎⴰⴷ ⵉⵜⵜⵓⵙⵎⴰⴷ ⵓⵥⵟⵟⴰ ⵏⵏⵙ ⵙ ⵓⵙⵔⵓⵙ ⵏ ⵉⴳⵎⴰⵎⵏ ⵏ ⵓⵙⵇⵇⵉⵎ ⵏⵏⵙ ⴷ ⵓⵏⴼⵓⵍⵙ ⵏⵏⵙ ⴰⵎⵜⴰⵢ ⴳ ⴽⵟⵓⴱⵕ ⵏ 2022, ⵉⵍⵍⴰ ⵓⵙⵍⴳⵏ 46.19 ⵉⵥⵍⵉⵏ ⵙ ⵓⴳⵔⴰⵡ, ⴷⴰ ⵙⵙⵖⵥⵏⵏ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ ⵙ ⵙⵉⵏ ⵙ ⵡⴰⵡⴰⵍⵎⵓⵏ ⴳ ⵎⴰⵕⵚ ⵏ 2021, ⴳ ⵓⵣⵣⴳⵉⵔ, ⵓⵢⴰ ⵉⵕⵥⵎ ⵜⵉⴳⴳⵓⵔⴰ ⵎⵏⵉⴷ  ⵏ ⵓⴳⵔⴰⵡ ⴰⴷ ⵉⵡⴰⵍⴰ ⵜⵉⵙⵎⵉⴳⴰⵍ ⵏⵏⵙ ⵙ ⵜⵎⴰⵎⴽⵜ ⵉⵙⵎⴷⵏ, ⵙ ⵓⵎⵙⴰⵙⴰ ⴰⴽⴷ ⵉⴱⴹⵉⵉⵢⵏ ⵏ ⵓⴷⵓⵙⵜⵓⵔ, ⵙⵍⴰⵡⴰⵏ ⴰⴽⴽⵯ ⵉⵎⴰⴳⵔⴰⴷⵏ 36 ⴷ 167 ⴳⵉⵙ, ⴷ ⵉⴱⴹⵉⵢⵏ ⴷⴰ ⵉⵥⵍⵍⵉⵏ ⵜⵉⵙⵎⵉⴳⴰⵍ ⴰⴷ ⴳ ⵓⵙⵍⴳⵏ ⵏⵏⴰ ⵢⴰⴷ ⵉⵜⵜⵓⴱⴷⴰⵔⵏ. 
ⵜⵉⵙⵎⵉⴳⴰⵍ ⴷ ⵜⵥⵍⴰⵢⵉⵏ ⵏ ⵓⴳⵔⴰⵡ
ⵙ ⵉⵎⵙⴰⵙ ⴷ ⵉⵙⴱⴷⴰⴷⵏ ⵏ ⵓⴷⵓⵙⵜⵓⵔ ⴷ ⵓⵙⵍⴳⵏ 49.19, ⴰⵔ ⵏⵏ ⵉⵜⵜⵡⴰⵍⴰ ⵓⴳⵔⴰⵡ, ⵙ ⵜⵥⵍⵉⵜ, ⵜⵙⵎⵉⴳⴰⵍ ⵏ ⵜⵙⵏⵜⴰⵢⵜ ⴷ ⵓⵙⵓⵎⵔ ⴷ ⵓⵔⴰⵢⴱ ⴳ ⵓⵙⴹⴰⴽⴰⵍ ⴷ ⵓⴹⴼⴼⵓⵕ ⵏ ⵓⵣⵣⴳⵉⵔ ⵏ ⵜⵙⵔⵜⴰⵢ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵓⵣⵓⵣⵣⵔ ⵏ ⵓⵎⵍⴰⵏ ⴳ ⵢⵉⴳⵔ ⴰⴷ, ⴷ ⵜⴱⵣⴰⵔⵢ ⴳ ⵓⵙⵖⴰⵔⴰ ⵏ ⵜⵓⴷⵔⵜ ⵜⴰⵎⴰⵜⴰⵢⵜ ⴷ ⵓⵙⴷⵓⵙ ⵏ ⵉⵎⵏⵣⴰⵢⵏ ⵏ ⵜⵏⵏⵓⴱⴹⴰ ⵉⵀⵢⵢⴰⵏ ⴷ ⵜⴷⵍⵙⴰ ⵏ ⵜⵏⴰⴼⵓⵜ ⵜⴰⴳⴷⵓⴷⴰⵏⵜ ⴷ ⵡⴰⵣⴰⵍ ⵏ ⵜⵎⵓⵔⵉ ⵜⴰⵎⵙⵜⴳⴳⴰⵔⵜ.
ⵉ ⵎⴰⵢⴰⵏ, ⴰⵔ ⵏⵏ ⵉⵜⵜⵡⴰⵍⴰ ⵓⴳⵔⴰⵡ ⵜⵉⵙⵎⵉⴳⴰⵍ ⵏⵏⵙ ⴳ ⵓⵙⴰⵜⵉ ⵏ ⵜⵡⵓⵔⵉ  ⵜⴰⵎⵔⵙⴰⵍⵜ ⴷ ⵜⵙⵖⵏⴰⵏⵜ  ⵉⵎⵓⵏⵏ ⴷ ⵉⴳⴰⵏ  ⵜⴰⵎⴳⵔⵓⵜ ⵏⴳⵔ ⴰⵙ ⴷ ⵏⴳⵔ ⵜⵏⴱⴰⴹⵉⵏ ⴷ ⵜⵎⵔⵙⴰⵍ ⴷ ⵉⴳⵔⴰⵡ ⵉⵎⵏⵜⴰⵢⵏ ⵢⴰⴹⵏⵉⵏ, ⴼⴰⴷ ⴰⴷ ⵜⵣⵓⵣⵣⵔ ⵉⵣⴰⵍⵉⵡⵏ ⵏ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ. ⴳ ⵓⵙⴰⵜⵉ ⴰⴷ ⴰⵔ ⵉⵙⴽⴰⵔ ⵓⴳⵔⴰⵏ ⵜⵉⵥⵍⴰⵢⵉⵏ ⴰⴷ :
-	ⴰⵣⵓⵣⵣⵔ ⵏ ⵉⵣⴰⵍⵉⵡⵏ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ.
-	ⴰⴱⵣⴰⵔ ⴳ ⵓⵙⴱⴷⴷⵉ ⵏ ⵓⴳⵓⴼⵙⵓ.
-	ⵜⵉⴽⴽⵉ ⵏ ⵜⴰⵏⵏⴰⵢⵉⵏ ⵏⵖⴷ ⵜⵉⵙⵓⵎⴰⵔ ⵏⵖⴷ ⵉⵙⵖⵍⴰⴼ  ⵙ ⵜⵙⵏⵜⵉⵜ ⵏⵏⵙ ⵏⵖⴷ ⵙ ⵜⵓⵜⵔⴰ ⵏ ⵜⵏⴱⴰⴹⵜ ⵏⵖⴷ ⵣⵖ ⴷⴰⵔ ⵢⴰⵏ ⵙⴳ ⵙⵉⵏ ⴳ ⵉⵙⵇⵇⵉⵎⵏ ⵏ ⵍⴱⵕⵍⴰⵎⴰⵏ.
-	ⴰⴱⵣⴰⵔ ⴳ ⵓⵙⵓⵜⴳ ⵏ ⵜⵙⵔⵜⴰⵢ ⵜⵉⴳⴷⵓⴷⴰⵏⵉⵏ ⵏⵏⴰ ⴷⴰⵔ ⵜⴰⵣⴷⴰⵢⵜ ⴷ ⵢⵉⴳⵔ ⵏ ⵡⴰⵔⴰⵢ ⵙⴳ ⵓⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴷ ⵢⵉⴹⵉⵚ ⵏⵏⵙ ⵅⴼ ⵜⵣⵣⵉⴳⵣⵜ ⴷ ⵡⴰⴷⴷⴰⴷ ⵏ ⵓⴳⵓⴼⵙⵓ.
ⴰⵎⵏⴰⴹ ⴰⵎⵣⵔⴰⵢ 
ⴳ ⵜⴰⵙⵓⵜ ⴰⴷ ⵉⴳⴳⵔⴰⵏ, ⵉⵍⵜⵖ ⵍⵎⵖⵔⵉⴱ ⴳ ⵢⴰⵏ ⵓⴱⵔⵉⴷ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⵙ ⵓⵙⵔⵓⵙ ⵏ ⵓⴳⵔⴰⵡ ⴰⵏⴰⵎⵓⵔ ⵏ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⵙⴳⵓⴼⵙⵓ ⵍⵍⵉⵖ ⵜⴳⴰ ⴰⵎⴳⴳⴰⵢ ⴰⴷⵙⵍⴰⵏ ⴳ ⵢⵉⴳⵔ ⴰⴷ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ. ⵜⵙⵙⵏⵜⵉ ⵜⴷⵉⵏⴰⵎⵉⵜ ⴰⴷ ⵙ ⵜⴱⵔⴰⵜ ⵜⴰⴳⵍⴷⴰⵏ ⴳ ⵓⵙⴳⴳⵯⴰⵙ ⵏ 1999 ⵏⵏⴰ ⵉⵙⴷⴷⵉⴷⵏ ⵅⴼ ⵡⴰⵏⵏⴰⵍ ⵏ ⵜⵖⴰⵔⵉⵡⵉⵏ ⴳ ⵜⵓⴷⵔⵜ ⵜⴰⵎⴰⵜⴰⵢⵜ, ⵉⵛⵛⵓⴽⴽⵓⵜ ⵉⴷ ⵓⵙⵔⵓⵙ ⵏ ⵜⵙⵇⵇⵉⵎⵜ ⵜⴰⵏⴰⵎⵓⵔⵜ ⵏ ⵓⵙⴱⴷⴷⵉ ⵏ ⵓⵙⴳⵓⴼⵙ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ. ⵜⴽⵛⵎ ⵜⴳⵍⴷⵉⵜ ⴳ ⵓⵍⵜⴰⵖ ⵏⵏⵙ ⴰⴳⵔⴰⵖⵍⴰⵏ ⴳ ⵢⵉⴳⵔ ⴰⴷ ⵍⵍⵉⵖ ⴰⴽⴽⵯ ⵜⵙⴳⵎⴹ ⵜⴰⵎⵢⴰⵇⴰⵏⵜ ⵏ ⵜⵎⵜⵜⴰ ⵉⵎⵓⵏⵏ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⴳ ⵓⵙⴳⴳⵯⴰⵙ ⵏ 2003 ⵜⵙⵖⵥⵏ ⴼⵍⵍⴰⵙ ⴰⵙⴳⴳⵯⴰⵙ ⵏ 2007 ⵎⴽ ⵍⵍⵉ ⵜⵙⵙⵎⵔⵙ ⵜⴰⵡⵏⴰⵖⵜ ⵜⴰⵎⵣⵡⴰⵔⵓⵜ ⵜⵓⵏⴱⵉⴹⵜ ⵏ ⵓⵙⴱⴷⴷⵉ ⵏ ⵓⵙⴳⵓⴼⵙⵓ ⴳ ⵓⵙⴳⴳⵯⴰⵙ ⵏ 2005 ⵉⴽ ⵍⵍⵉ ⵉⵍⵍⴰ ⵓⵙⴷⵓⵙ ⵏ ⵓⵙⴰⵜⵉ ⵓⵍⴳⵉⵏ ⴳ ⵓⵙⴳⴳⴰⵙ 2008 ⵍⵍⵉⵖ ⴷ ⵉⴼⴼⵓⵖ ⵓⵙⵍⴳⵏ ⵏ ⵓⵙⴱⴷⴷⵉ ⵏ ⵢⵉⵔⵉⴷ ⵏ ⵉⴷⵔⵉⵎⵏ ⴷ ⵓⵙⵔⵓⵙ ⵏ ⵓⴼⵔⴷⵉⵙ ⵏ ⵓⵙⵎⴽⵍ ⵏ ⵓⵎⵍⴰⵏ ⵉⵥⵕⴼⴰⵏⵏ. 
ⴳ ⵓⵙⴳⴳⵯⴰⵙ ⵏ 2011 ⵉⵍⵍⴰ ⵓⵙⵔⵓⵙ ⵏ ⵓⴳⵔⴰⵡ ⴰⵏⴰⵎⵓⵔ ⵏ ⵜⵣⴷⴳⵉ ⴷ ⵡⴰⵔⴰⵢ ⵙⴳ ⵓⵙⴳⵓⴼⵙⵓ ⴷ ⵓⵙⴱⴷⴷⵉ ⵏⵏⵙ, ⴰⴽⴷ ⵓⵙⵓⴼⵖ ⵏ ⵉⵙⵍⴳⵏⵏ ⵉⵎⴰⵢⵏⵓⵜⵏ ⵏ ⵓⵃⵟⵟⵓ ⵏ ⵉⵏⴰⴳⴰⵏ ⴷ ⵉⵛⴽⴽⴰⵎⵏ ⴷ ⵓⵙⴷⵓⵙ ⵏ ⵉⵎⴰⵙⵙⵏ ⵏ ⵓⴳⴳⵉⵡⵙ ⴰⵎⴰⵜⴰⵢ. ⴹⴰⵔⴰⵜ ⵏⵏⵙ ⵙ ⴽⴽⵓⵥ ⵏ ⵉⵙⴳⴳⵯⴰⵙⵏ, ⴳ ⵓⵙⴳⴳⵯⴰⵙ ⵏ 2015 ⵉⵍⵍⴰ ⵓⵙⵔⵓⵙ ⵏ ⵓⵙⵍⴳⵏ 133.12 ⵏⵏⴰ ⵢⵉⵡⵙⵏ ⴳ ⵜⵙⵜⵔⴰⵜⵉⵊⵉⵜ ⵜⴰⵏⴰⵎⵓⵔⵜ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ ⴳ ⴷⵓⵊⴰⵏⴱⵉⵔ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ ⵉⴹⴼⵕ ⵜⵜ ⵉⴷ ⵓⵙⴳⵎⴹ ⵏ ⵡⴰⵔⵔⴰⵜⵏ ⵏ ⵉⵖⴰⵡⴰⵙⵏ ⵏ ⵓⵙⵎⵀⵍ ⵏⵏⵙ ⴳ ⵓⵙⴳⴳⵯⴰⵙ 2016. 
ⵎⴰⵢⴰⴷ ⴰⴽⴽⵯ ⵉⴹⴼⵕⵜ ⵉⴷ ⵓⵙⵔⵓⵙ ⵏ ⵜⵙⵇⵇⵉⵎⵜ ⵜⴰⵏⴰⵎⵓⵔⵜ ⵏ ⵓⵙⴱⴷⴷⵉ ⵏ ⵓⴳⵓⵙⴼⵓ ⵙ ⵓⵎⵕⵚⵓⵎ ⴳ ⵓⵙⴳⴳⵯⴰⵙ ⵏ 2017 ⴷ ⵓⵙⵔⵓⵙ ⵏ ⵓⵏⵙⵙⵉⵅⴼ ⵏ ⵓⴳⵔⴰⵡ ⴳ ⵓⵙⴳⴳⵯⴰⵙ ⵏ 2018 ⵎⴽ ⵍⵍⵉ ⵉⵙⴳⵎⴹ ⵍⵎⵖⵔⵉⴱ ⵅⴼ ⵜⵎⵢⴰⵇⴰⵏ ⵜⴰⴼⵔⵉⵇⵉⵢⵜ ⵏ ⵓⵙⴱⴷⴷⵉ ⵏ ⵓⴳⵓⴼⵙⵓ. 
ⵉⴳ  ⵓⵙⴳⴳⵯⴰⵙ ⵏ 2019  ⵢⴰⵏ ⵓⵙⴳⴳⵯⴰⵙ ⵍⵍⵉⵖ ⵉⵍⵍⴰ ⵢⴰⵏ ⵓⵣⴷⴷⵓⵢ ⴰⵎⵔⵙⴰⵍ ⵉⴳⴳⵓⵜⵏ ⴷ ⵜⵓⴳⵜⵜ ⵏ ⵜⵉⵙⵎⵓⵏⴰⵢ ⵜⵉⵣⵎⵣⴰⵏⵉⵢⵏ ⵏ ⵜⵙⵇⵇⵉⵎⵜ ⵜⴰⵏⴰⵎⵓⵔⵜ. ⵉⴼⴼⵖ ⴷ ⵉⵍⵎⵎⴰ ⵓⵙⵍⴳⵏ 46.16 ⵉⵥⵍⵉⵏ ⵙ ⵡⴰⵍⴰⵙ ⵏ ⵓⵙⵏⵎⴰⵍⴰ ⵏ ⵓⴳⵔⴰⵡ, ⵉⵙⵖⵥⵏ ⵜ ⵍⴱⵕⵍⴰⵎⴰⵏ ⵙ ⵜⵓⴳⴷⵜ ⵏⵏⵙ ⴳ ⵓⵙⴳⴳⵯⴰⵙ ⵏ 2021 ⵢⵉⵍⵉ ⵓⵣⵣⴳⵉⵔ ⵏⵏⵙ  ⴳ 24 ⴽⵟⵓⴱⵕ 2022, ⵉⴳ ⵜⵉⵣⵡⵉⵔⴰ ⵏ ⵢⴰⵜ ⵜⴰⵙⵓⵜ ⵜⴰⵎⴰⵢⵏⵓⵜ ⵏ ⵡⴰⵏⵏⴰⵍ ⵏ ⵜⵙⵉⵎⴰⵏⵜ ⵏ ⵓⴳⵔⴰⵡ ⴷ  ⵜⵕⵡⵉ ⵏⵏⵙ ⵜⴰⵎⵔⵙⴰⵍⵜ.
 ⵉⵙⴰⵖⵓⵍⵏ  
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)